Ny finansiel regulering for fondsmæglerselskaber

Opdatering for maj måned 2025

|  |
| --- |
| **OVERBLIK** |
| Fondsmæglere skrives ud af regler om opgørelse af systemisk buffer: [link](#A)IFRS-bekendtgørelsen ophæves: [link](#B)Regler om indberetning til og offentliggørelse i Erhvervsstyrelsen opdateres: [link](#C)IFRS 7 og 9 ændres: [link](#D)Nye niveau 2-regler til MiFIR om referencedata til OTC-renteswaps og credit default-swaps: [link](#E)  |
| 1. **DANSK REGULERING**
 |
| * 1. **Love**
 |
| (Intet nyt) |
| * 1. **Bekendtgørelser m.v.**
 |
| **Bekendtgørelse nr. 441 af 25. april 2025 om opgørelse af systemisk buffer**De væsentligste ændringer i forhold til den hidtidige bekendtgørelse er, at fondsmæglerne skrives ud af bekendtgørelsen, og at der gennemføres en række konsekvensrettelser af henvisning til anden lovgivning.Bekendtgørelsen træder i kraft den 1. juli 2025 og ophæver samtidig bekendtgørelse nr. 2145 af 22. december 2020 om opgørelse af systemisk buffer.(Offentliggjort den 7. maj 2025, [link](https://www.retsinformation.dk/eli/lta/2025/441))**Bekendtgørelse om ophævelse af bekendtgørelse om anvendelse af internationale regnskabsstandarder for virksomheder omfattet af lov om finansiel virksomhed og lov om forsikringsvirksomhed (IFRS-bekendtgørelsen for finansielle virksomheder)**IFRS-bekendtgørelsen for finansielle virksomheder ophæves. Ophævelsen træder i kraft den 1. juli 2025.(Offentliggjort den 24. maj 2025, [link](https://www.retsinformation.dk/eli/lta/2025/530))**Bekendtgørelse nr. 584 af 23. maj 2025 om indberetning til og offentliggørelse af årsrapporter m.v. i Erhvervsstyrelsen for virksomheder omfattet af regnskabsregler fastsat ved eller i henhold til lovgivningen for finansielle virksomheder m.v.**Der er tale om væsentlige ændringer af bekendtgørelsen. Ændringerne består primært i følgende:(i) Et krav om indsendelse af rapport om indkomstskatteoplysninger, der følger Rådets direktiv (EU) 2016/881 af 25. maj 2016, som ændrer direktiv 2011/16/EU vedrørende obligatorisk automatisk udveksling af oplysninger på skatteområdet, herunder krav til offentliggørelse og indsendelse af land-for-land-rapportering.(ii) Tilføjelser som led i ændringer i lovgivningen om uafhængige erklæringsudbydere i forbindelse med bæredygtighedsrapportering.(iii) Præcisering af opmærkningsregler for virksomheder omfattet af krav om indberetning i iXBRL med Finanstilsynets taksonomi. Bekendtgørelsen træder i udgangspunkt i kraft den 1. juli 2025, med anvendelse for regnskabsår, der begynder 1. januar 2025 eller senere.(Offentliggjort den 29. maj 2025, [link](https://www.retsinformation.dk/eli/lta/2025/584))**Kommissionens forordning (EU) 2025/1047 af 27. maj 2025 om ændring af forordning (EU) 2023/1803 for så vidt angår IFRS 9 og IFRS 7**Den 30. maj 2024 udsendte International Accounting Standards Board visse ændringer til IFRS 9 *Finansielle instrumenter* og IFRS 7 *Finansielle instrumenter: Oplysninger*. Efter en høring har Kommissionen konkluderet, at ændringerne til IFRS 9 og IFRS 7 opfylder betingelserne for vedtagelse som omhandlet i artikel 3, stk. 2, i forordning (EF) nr. 1606/2002.Forordningen træder i kraft den 17. juni 2025. (Offentliggjort den 28. maj 2025, [link](https://eur-lex.europa.eu/legal-content/DA/TXT/?uri=OJ:L_202501047)) |
| 1. **EU-REGULERING (forordninger)**
 |
| * 1. **Niveau 1**
 |
| (Intet nyt) |
| * 1. **Niveau 2**
 |
| **Kommissionens delegerede forordning (EU) 2025/1003 af 24. januar 2025 om supplerende regler til Europa-Parlamentets og Rådets forordning (EU) nr. 600/2014 for så vidt angår identificerende referencedata for OTC-derivater, der skal anvendes med henblik på gennemsigtighedskravene i artikel 8a, stk. 2, samt artikel 10 og 21** Denne niveau 2-forordning uddyber MiFIR ved at fastsætte referencedata for OTC-renteswaps og OTC-credit default swaps med henblik på gennemsigtighedskravene i MiFIR artikel 8a, stk. 2, samt artikel 10 og 21. Referencedata anvendes fra den 1. september 2026.(Offentliggjort den 22. maj 2025, [link](https://eur-lex.europa.eu/legal-content/DA/TXT/?uri=CELEX:32025R1003)) |
| 1. **RETNINGSLINJER FRA ESA’ERNE**
 |
| * 1. **EBA**
 |
| (Intet nyt) |
| * 1. **ESMA**
 |
| (Intet nyt) |

*Denne oversigt over ny finansiel regulering er udvalgt af Equity Law Advokatanpartsselskab ud fra regulering, der retter sig direkte til fondsmæglerselskaber og deres holdingvirksomheder. Oversigten er en informationstjeneste og udgør ikke juridisk rådgivning, og Equity Law Advokatanpartsselskab påtager sig ikke ansvar for fejl eller mangler.* 

*Oversigten er redigeret af advokat Camilla Søborg,* *cas@equitylaw.dk**, tlf. 53500914, som du kan rette henvendelse til, hvis du har kommentarer eller spørgsmål.*



Equity Law Advokatanpartsselskab,CVR-nr. 42512273, Strandvejen 60, DK-2900 Hellerup